[{"text_idx": "#000014", "text": "Bydd y maswr 22 oed yn dychwelyd i rygbi yng Nghymru ar o\u0302l treulio pedair blynedd ym Mryste."}, {"text_idx": "#000016", "text": "Ond yn ddeunaw oed ar y pryd, fe aeth ymlaen i fod y chwaraewr ifancaf yng Nghynghrair Lloegr gan sgori gais fel eilydd yn ystod y ge\u0302m darbi yn erbyn Bath."}, {"text_idx": "#000017", "text": "Derbyniodd Lloyd gap i Gymru D18 a D20 ac fe raddiodd i di\u0302m Cymru yn 2020, gan wneud dau ymddangosiad oddi\u2019r fainc yn ystod ymgyrch Gemau\u2019r Hydref ym Mharc y Scarlets. Mae Ioan wedi ymddangos 78 o weithiau i Fryste."}, {"text_idx": "#000018", "text": "Dywedodd prif hyfforddwr y Scarlets Dwayne Peel: \u201cMae Ioan yn chwaraewr o ansawdd uchel iawn gyda llawer o dalent a\u2019r gallu i dorri\u2019r llinell a herio\u2019n amddiffynnol. Mae\u2019n chwaraewr rydym yn teimlo bydd yn gallu addasu\u2019n dda i\u2019r steil o chwarae yma ac rydym yn edrych ymlaen at ei groesawu yn yr haf. Mae\u2019n ddyn ifanc gyda llawer o botensial i dyfu yn y clwb.\u201d"}, {"text_idx": "#000020", "text": "\u201cAm nawr, mae fy ffocws ar chwarae i Fryste a gorffen y tymor yn gryf.\u201d"}, {"text_idx": "#000021", "text": "Mae cytundeb Lloyd yn dilyn y cyhoeddiad bydd bachwr Cymru Ryan Elias yn parhau ei yrfa gyda\u2019r Scarlets gyda chytundeb newydd. Bydd mwy o gyhoeddiadau cytundebau yn cael eu gwneud wythnos yma."}]